NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## IX. volebné obdobie

Číslo: KNR-VVMS-05165/2025

**524a**

# Informácia

**Výboru Národnej rady Slovenskej republiky pre vzdelávanie, vedu, mládež, šport a cestovný ruch o výsledku prerokovania návrhu poslancov Národnej rady Slovenskej republiky Jána HORECKÉHO a Igora JANCKULÍKA na vydanie zákona o  turistických trasách a o zmene a doplnení niektorých zákonov (tlač 524) vo výboroch v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**I.**

 Národná rada Slovenskej republiky uznesením z 3. decembra 2025 č. 708 sa uzniesla prerokovať návrh poslancov Národnej rady Slovenskej republiky Jána HORECKÉHO a Igora JANCKULÍKA na vydanie zákona o  turistických trasách a o zmene a doplnení niektorých zákonov **(tlač 524)** v druhom čítaní a prideliť ho týmto výborom:

 Ústavnoprávnemu výboru Národnej rady Slovenskej republiky,

 Výboru Národnej rady Slovenskej republiky pre financie a rozpočet,

Výboru Národnej rady Slovenskej republiky pre pôdohospodárstvo a životné prostredie a

Výboru Národnej rady Slovenskej republiky pre vzdelávanie, vedu, mládež, šport a cestovný ruch.

Ako gestorský výbor určila Výbor Národnej rady Slovenskej republiky pre vzdelávanie, vedu, mládež, šport a cestovný ruch a určila lehoty na jeho prerokovanie.

Určené výbory prerokovali predmetný návrh zákona v stanovenej lehote.

Iné výbory o návrhu zákona nerokovali.

**II.**

Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky.

**III.**

**K návrhu** poslancov Národnej rady Slovenskej republiky Jána HORECKÉHO a Igora JANCKULÍKA na vydanie zákona o  turistických trasách a o zmene a doplnení niektorých zákonov **(tlač 524) zaujali výbory** Národnej rady Slovenskej republiky **tieto stanoviská**:

**Ústavnoprávny výbor Národnej rady Slovenskej republiky** prerokoval návrh zákona 30. januára 2025 a neprijal uznesenie,

**Výbor Národnej rady Slovenskej republiky pre vzdelávanie, vedu, mládež, šport a cestovný ruch** prerokoval návrh zákona 19. marca 2025 a neprijal uznesenie.

**Výbor Národnej rady Slovenskej republiky pre pôdohospodárstvo a životné prostredie** prerokoval návrh zákona 25. marca 2025 a v uznesení č. 105 odporučil návrh zákona schváliť.

**Výbor Národnej rady Slovenskej republiky pre financie a rozpočet** v uznesení č. 192 z 20. marca 2025odporúčal návrh zákona schváliť s pozmeňujúcimi a doplňujúcimi návrhmi uvedenými v časti IV. spoločnej správy.

**IV.**

Z uznesenia Výboru Národnej rady Slovenskej republiky pre financie a rozpočet vyplývajú tieto pozmeňujúce a doplňujúce návrhy:

1. **V čl. I  § 4 sa za odsek 7 dopĺňa nový odsek 8, ktorý znie:**

**„(8) Každý je povinný pri užívaní turistickej trasy zdržať sa neoprávnených zásahov do vlastníckych alebo užívacích práv k pozemku, cez ktorý vedie turistická trasa a na výzvu vlastníka, nájomcu alebo správcu pozemku upustiť od takého konania.“.**

**Cieľom je harmonizovať práva a povinnosti vlastníkov pozemkov a turistov. Pozmeňujúci návrh je výsledkom rokovania so zástupcami vlastníkov pozemkov a turistov/cykloturistov.**

Výbor Národnej rady SR pre financie a rozpočet

1. **V čl. I § 5 ods. 1 sa za písmeno i) dopĺňa nové písmeno j), ktoré znie:**

**„j) zabezpečiť osadenie technických pomôcok a zároveň zabezpečiť aj ich pravidelnú kontrolu a bezpečnosť.“.**

**Cieľom je uložiť správcovi turistickej trasy povinnosť osadiť technické pomôcky akými sú napr. reťaze, rebríky alebo stúpačky v úsekoch, kde je ich osadenie nevyhnutné pre bezpečnosť turistov a zároveň povinnosť zabezpečiť ich technický stav a pravidelnú kontrolu. Ide o akceptovanie pripomienky Ministerstva vnútra SR.**

Výbor Národnej rady SR pre financie a rozpočet

1. **V čl. I § 6 ods. 1 písm. b) sa písmeno „i)“ nahrádza písmenom „j)“.**

**Legislatívno-technická zmena.**

Výbor Národnej rady SR pre financie a rozpočet

1. **V čl. I § 6 ods. 2 sa za písmeno d) dopĺňa nové písmeno e), ktoré znie:**

**„e) vyzvať osobu, ktorá užíva turistickú trasu zdržať sa neoprávnených zásahov do vlastníckych alebo užívacích práv k pozemku, cez ktorý turistická trasa vedie.“.**

**Cieľom je harmonizovať práva a povinnosti vlastníkov pozemkov a turistov. Pozmeňujúci návrh je výsledkom rokovania so zástupcami vlastníkov pozemkov a turistov vrátane cykloturistov.**

Výbor Národnej rady SR pre financie a rozpočet

1. **V čl. I § 7 ods. 1 sa slová „informačným systémom verejnej správy“ nahrádzajú slovami „informačným systémom verejnej správy5)“.**

**Poznámka pod čiarou k odkazu 5 znie:**

**„5) § 2 ods. 4 zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov.“.**

**Nasledujúce poznámky pod čiarou sa primerane prečíslujú.**

**Legislatívno-technické akceptovanie pripomienky Ministerstva investícií, regionálneho rozvoja a informatizácie SR.**

Výbor Národnej rady SR pre financie a rozpočet

1. **V čl. I § 7 ods. 2 písm. d) sa vypúšťajú slová „bodu 4“.**

**Legislatívno-technická zmena.**

Výbor Národnej rady SR pre financie a rozpočet

1. **V čl. I § 7 ods. 2 písm. d) poznámka pod čiarou k odkazu 5 znie:**

**„5) § 4 ods. 2, § 19 ods. 5 a § 22 ods. 5 zákona č. 543/2002 Z. z. o ochrane prírody a krajiny v znení neskorších predpisov, § 9a zákona č. 281/1997 Z. z. o vojenských obvodoch a zákon, ktorým sa mení zákon Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov.“.**

**Dopĺňa sa odkaz aj na zákon o vojenských obvodoch. Legislatívno-technická úprava a akceptovanie**

**pripomienky Ministerstva obrany SR.**

Výbor Národnej rady SR pre financie a rozpočet

1. **V čl. I § 7 ods. 2 písmeno e) znie:**

**„e) správcovi turistickej trasy v rozsahu:**

**1. názov alebo obchodné meno, ak ide o právnickú osobu alebo fyzickú osobu – podnikateľa alebo meno a priezvisko, ak ide o fyzickú osobu,**

**2. identifikačné číslo organizácie, ak ide o právnickú osobu alebo fyzickú osobu – podnikateľa alebo dátum narodenia, ak ide o fyzickú osobu,**

**3. adresa sídla, ak ide o právnickú osobu, adresa miesta podnikania, ak ide o fyzickú osobu – podnikateľa, alebo adresa trvalého pobytu, ak ide o fyzickú osobu**

**4. adresa elektronickej pošty,“.**

**Upresňuje sa rozsah údajov v turistickom registri. Zároveň ide o akceptovanie pripomienky Štatistického úradu SR.**

Výbor Národnej rady SR pre financie a rozpočet

1. **V čl. I § 8 ods. 1 šiestej vete sa slovo „vyjadrenie“ nahrádza slovami „záväzné stanovisko“.**

**Posilňuje sa relevancia názoru Horskej záchrannej služby. Zároveň ide o akceptovanie pripomienky Ministerstva vnútra SR.**

Výbor Národnej rady SR pre financie a rozpočet

1. **V čl. I § 8 ods. 3 sa slová „podľa § 11“ nahrádzajú slovami „podľa § 9“.**

**Legislatívno-technická zmena.**

Výbor Národnej rady SR pre financie a rozpočet

1. **V čl. I § 10 ods. 8 sa za slovo „žiadosťou“ vkladá slovo „podanou“.**

**Legislatívno-technická zmena.**

Výbor Národnej rady SR pre financie a rozpočet

1. **V čl. I § 12 sa vypúšťajú písmená d) a g).**

**Doterajšie písmená e), f) a h) až l) sa označujú ako písmená d) až j).**

**Legislatívno-technická pripomienka. Ide o vypustenie z dôvodu duplicity s inými ustanoveniami tohto zákona.**

Výbor Národnej rady SR pre financie a rozpočet

1. **V čl. I § 12 písm. k) sa vypúšťajú slová „alebo splavnosti“.**

**Predmetné slová sa navrhuje vypustiť z dôvodu, že návrh zákona neupravuje vodné turistické trasy.**

Výbor Národnej rady SR pre financie a rozpočet

1. **V čl. I sa „§ 14“ označí ako „§ 13“.**

**Zároveň sa vykoná súvisiaca legislatívno – technická úprava vnútorných odkazov v celom texte návrhu zákona vrátane poznámok pod čiarou.**

**Legislatívno-technická zmena.**

Výbor Národnej rady SR pre financie a rozpočet

1. **V čl. I  § 15 vrátane nadpisu znie:**

**„§ 15**

**Ochrana turistických trás**

Členovia lesnej stráže, stráže prírody, poľnej stráže a príslušníci obecnej polície sú oprávnení

1. sledovať stav turistického značenia a hlásiť jeho poškodenie alebo iné nedostatky poverenej právnickej osobe alebo ministerstvu,
2. kontrolovať dodržiavanie tohto zákona, ukladať a vyberať v blokovom konaní pokuty za priestupky podľa tohto zákona za podmienok ustanovených osobitným predpisom 11).**“.**

**Redukcia počtu subjektov, ktoré budú disponovať oprávneniami uvedenými v § 15. Popísané oprávnenia nebudú mať príslušníci Horskej záchrannej služby, Policajného zboru SR a Vojenskej polície. Ide o akceptovanie pripomienok Ministerstva vnútra SR a Ministerstva obrany SR.**

Výbor Národnej rady SR pre financie a rozpočet

1. **V čl. I § 16 ods. 1 písmená a) a b) znejú:**

**„a) poruší niektorú z povinností podľa § 4 ods. 1 až 3 a 8,**

 **b) poruší niektorú z povinností podľa § 4 ods. 4 až 6 alebo dá na to pokyn,“.**

**Rozširuje sa okruh priestupkov na ďalšie situácie v praxi. Akceptovanie pripomienok Ministerstva vnútra SR a zástupcov vlastníkov pozemkov.**

 Výbor Národnej rady SR pre financie a rozpočet

1. **V čl. I  § 16 odsek 5 znie:**

**„(5) Priestupky podľa tohto zákona prejednáva ministerstvo; v blokovom konaní môžu priestupky prejednávať členovia lesnej stráže, stráže prírody, poľnej stráže a príslušníci obecnej polície.“.**

**Redukcia počtu subjektov, ktoré budú prejednávať priestupky. Akceptovanie pripomienok Ministerstva vnútra SR a Ministerstva obrany SR.**

Výbor Národnej rady SR pre financie a rozpočet

1. **V čl. I  § 19 vrátane nadpisu znie:**

**„§ 19**

**Prechodné ustanovenia**

1. **Turistické trasy, ktoré nie sú zapísané v turistickom registri, vyznačené do 31. decembra 2025 sa do 1. marca 2026 považujú za turistické trasy podľa tohto zákona. V období do 30. septembra 2026 sa za správcu turistickej trasy, ktorá nie je zapísaná v turistickom registri, považuje osoba, ktorá ju zriadila alebo udržiava turistické značenie.**
2. **Ten, kto zriadil turistickú trasu alebo turistickú trasu udržiava, je povinný podať žiadosť o zápis turistickej trasy do turistického registra do 30. septembra 2026. Ak sa v konaní o zápise turistickej trasy do turistického registra nepreukáže, že žiadateľ zriadil alebo udržiava turistickú trasu, ministerstvo konanie do 30. septembra 2026 preruší a postupuje primerane podľa odseku 3. Ministerstvo zverejní na svojom webovom sídle zoznam turistických trás, ku ktorým bola podaná žiadosť podľa tohto odseku, do 15. októbra 2026.**
3. **Ak nebola podaná žiadosť podľa odseku 2, môže v období od 15. októbra 2026 do 31. decembra 2026 podať žiadosť o zápis turistickej trasy zriadenej podľa doterajších predpisov Klub slovenských turistov, Slovenský cykloklub, organizácia ochrany prírody, vyšší územný celok, obec alebo iná fyzická osoba alebo právnická osoba, ktorá preukáže právny záujem na zápise turistickej trasy do turistického registra. Osobu, ktorá ako jediná podá žiadosť o zápis turistickej trasy do turistického registra, ministerstvo urči za správcu turistickej trasy. Ak podá žiadosť viac osôb, ministerstvo rozhodne o určení správcu, pričom prihliadne na doterajší spôsob správy turistickej trasy.**
4. **Verejnosť môže nahlasovať ministerstvu turistické trasy bez správcu, ak nie sú uvedené v zozname podľa odseku 2 do 31. decembra 2026. Ak nebola podaná žiadosť na existujúcu turistickú trasu podľa odseku 2 do 31. decembra 2026, ministerstvo zapíše príslušnú turistickú trasu do turistického registra do 28. februára 2027 a stáva sa jej dočasným správcom. Ministerstvo do jedného roka turistickú trasu, ktorej je dočasným správcom, zruší alebo prevedie na základe dohody jej správu na inú právnickú osobu alebo fyzickú osobu.**
5. **Zápis údajov o turistickej trase do turistického registra o turistických trasách zriadených podľa doterajších predpisov sa podľa § 7 ods. 2 písm. i) nevyžaduje, ak turistická trasa v teréne existuje viac ako 5 rokov a je vyznačená v turistických mapách.**
6. **Od 1. marca 2027 sú vydavatelia kartografických diel v tlačenej alebo elektronickej forme povinní zakresľovať len turistické trasy, ktoré sú uvedené v registri turistických trás.“.**

**Navrhuje sa upraviť prechodné ustanovenia aj vzhľadom na navrhovanú zmenu účinnosti návrhu zákona.**

Výbor Národnej rady SR pre financie a rozpočet

1. **Článok II sa vypúšťa.**

**Nasledujúce články sa primerane preznačia.**

**Čl. II sa vypúšťa z dôvodu, že zákon č. 50/1976 Zb. sa od 1. apríla 2025 zrušuje zákonom č. 200/2022 Z. z. o územnom plánovaní.**

Výbor Národnej rady SR pre financie a rozpočet

1. **V čl. III novelizačný bod 2 znie:**

**„2. Za § 96d sa vkladá § 96e, ktorý vrátane nadpisu znie:**

**„§ 96e**

**Prechodné ustanovenie k úprave účinnej od 1. januára 2026**

**Konania podľa § 47 ods. 1 písm. e) začaté a právoplatne neskončené do 31. decembra 2025 sa dokončia podľa predpisov účinných do 31. decembra 2025.“.“.**

**Legislatívno-technická zmena.**

Výbor Národnej rady SR pre financie a rozpočet

1. **V čl. IV novelizačný bod 1 znie:**

**„1. V § 13 ods. 2 písm. i) sa slová „turistického chodníka, náučného chodníka, bežeckej trasy, lyžiarskej trasy, cyklotrasy ” nahrádzajú slovami „turistickej trasy51a)“.**

**Poznámka pod čiarou k odkazu 51a znie:**

**„51a) § 1 ods. 1 písm. a) zákona č. ..../2025 Z. z. o turistických trasách a o zmene a doplnení niektorých zákonov.“.**

**Legislatívno-technická zmena  a**

**zároveň legislatívna reflexia zmeny terminológie turistických trás.**

Výbor Národnej rady SR pre financie a rozpočet

1. **V čl. IV novelizačný bod 2 znie:**

**„2. V § 14 ods. 1 písm. c) sa slová** „vyznačeného turistického chodníka alebo náučného chodníka“ nahrádzajú slovami „vyznačenej turistickej trasy“.“.

**Legislatívno-technická zmena  a**

**zároveň legislatívna reflexia zmeny terminológie turistických trás.**

Výbor Národnej rady SR pre financie a rozpočet

1. **V čl. IV novelizačnom bode 4 sa za slová „turistická trasa“ vkladajú slová „a ktorý nie je vylúčený z práva voľného prechodu podľa osobitného predpisu86d)“.**

**Doplnenie o režim pozemkov nachádzajúcich sa vo vojenských obvodoch. Akceptovanie pripomienky Ministerstva obrany SR.**

Výbor Národnej rady SR pre financie a rozpočet

1. **V čl. IV novelizačnom bode 5 [(§ 71a ods. 1 písm. a)] sa za slová „kontroly dodržiavania“ vkladajú slová „tohto zákona,“.**

**Legislatívno technická zmena.**

Výbor Národnej rady SR pre financie a rozpočet

1. **V čl. IV novelizačný bod 8 znie:**

**„(8) V § 75 sa odsek 1 dopĺňa písmenom v), ktoré znie:**

**„v) vykonávať činnosti podľa osobitného predpisu.110aa) ”.“**

**Poznámka pod čiarou k odkazu 110aa znie:**

**„110aa) § 15 a 16 zákona č. …/2025 Z. z. o turistických trasách a o zmene a doplnení niektorých zákonov.“.**

**Legislatívno technická zmena.**

Výbor Národnej rady SR pre financie a rozpočet

1. **V čl. V novelizačnom bode 3 sa na konci dopĺňa táto veta:**

**Poznámka pod čiarou k odkazu 4c) znie:**

**„4c) § 15 a 16 zákona č. …/2025 Z. z. o turistických trasách a o zmene a doplnení niektorých zákonov.“.“**

**Legislatívno technická zmena.**

Výbor Národnej rady SR pre financie a rozpočet

1. **V čl. VI novelizačnom bode 2 poznámka pod čiarou k odkazu 35a znie:**

„35a) § 2 písm. a) zákona č. …/2025 Z. z. o turistických trasách a o zmene a doplnení niektorých zákonov.”.

**Legislatívno technická zmena.**

Výbor Národnej rady SR pre financie a rozpočet

1. **V čl. VI novelizačnom bode 5 poznámky pod čiarou k odkazom 45ca) a 45cb) znejú:**

„45ca) § 2 písm. d) a e) zákona č. …/2025 Z. z.

 45cb) § 2 písm. g) zákona č. …/2025 Z. z.”.

**Legislatívno technická zmena.**

Výbor Národnej rady SR pre financie a rozpočet

1. **V čl. VI novelizačnom bode 6 poznámka pod čiarou k odkazu 79a) znie:**

**„79a) § 15 a 16 zákona č. …/2025 Z. z.”.**

**Legislatívno technická zmena.**

Výbor Národnej rady SR pre financie a rozpočet

1. **V čl. VII sa slová „1. januára 2025“ nahrádzajú slovami „1. januára 2026“.**

**Navrhuje sa zmena dátumu účinnosti návrhu zákona najmä z dôvodu stanovenia dostatočne dlhej legisvakačnej doby umožňujúcej orgánom verejnej správy, právnickým a fyzickým osobám sa na aplikáciu zákona pripraviť.**

Výbor Národnej rady SR pre financie a rozpočet

**V.**

Návrh spoločnej správy výborov, vrátane záverečného stanoviska k návrhu zákona, prerokoval gestorský výbor na svojej 21. schôdzi dňa 25. marca 2025. **Gestorský výbor** **neprijal uznesenie** o schválení spoločnej správy výborov, nakoľko **návrh nezískal potrebný súhlas** nadpolovičnej väčšiny prítomných členov výboru.

Predsedníčka výboru Národnej rady Slovenskej republiky pre vzdelávanie, vedu, mládež, šport a cestovný ruch určila za spoločného spravodajcu výborov poslanca **Martina Šmilňáka** (náhradník poslanec Richard Vašečka) s tým, aby informoval Národnú radu Slovenskej republiky o výsledkoch rokovania výborov a predložil návrh na ďalší postup (§ 80 ods. 2 zákona č. 350/1996 Z. z. v znení neskorších predpisov).

Bratislava marec 2025

**Paula Puškárová v. r.**

predsedníčka

Výboru NR SR pre vzdelávanie, vedu,

mládež, šport a cestovný ruch